Tyrith

Tyrith, teljes nevén Tyrith-i hercegség a kontinens legkeletibb nagyvárosa. Caelor területén belül helyezkedik el, de nem részese annak, ugyanis Tyrith egyike a négy szabadvárosnak akik A Szabad Ligát alkotják.

## Leírás

A Négyek legbefolyásosabb tagja és Veridia egyik leggazdagabb államaként Tyritht jogosan nevezhetjük a kontinens ékköveként. Gazdagságának hála a kultúra egyik fellegváraként lett ismert világszerte. Számos kézművesnek, művésznek és tudósnak ad otthont akik a világ számos pontjáról áramlanak a vársoba. Az ékszerek, luxuscikkek és egyéb egzotikus áruk mind ideáramlanak be. Mindemellett a város a Kaldurim klán által üzemeltetett Kaldurim Bank központjának is otthont ad, mely Veridia legnagyobb pénzintézete.

## Földrajz

A kontinens legkeletibb nagyvárosa és kikötővárosa. Ez jelentős kontinensen kívülről bejövő forgalmat jelent, áruban és emberekben egyaránt. A várost egyik oldalról a Drakomor tenger, a többi oldalról az Eldorin hegység határolja, mely a várostól délre pont a tenger előtt ér véget kicsivel, így a városnak kiváló természetes védelmet biztosít.

## Kormányzat

Tyrith egy alkotmányos Monarchiaként működik. Az uralkodó a herceg, aki egyben az Elarion család feje is. A herceg együttműködésben kormányozza a várost a kerületek képvoselőivel , az ő kilétük titok és mágikus maszkok mögé rejtőznek. És mindig a Lordok közül választják ki őket.

### Törvények és a Rend(őrök)

A rendet a városban a helyi rendfentartó egység a városi őrség látta el (páran csak "pirosak"-ként hivatkoznak rájuk, mely az általuk viselt köpeny színére utal). Az ő alapvető feladatkörük a bűnözők elkapása mellett a kis viták rendezése, útbaigazítás, orvosi segitség szerzése és bármi ami a városnak azt az elvét promótálja, hogy mindenkit szívesen látnak (amíg tudnak viselkedni és tisztelik a törvényeket).

A város törvényeit a kerületi képviselők valamint a herceg közösen hozták meg. A hercegnek ezeknél a döntéseknél vétőjoga van. Valamint minden kerületnek van egy bírósága is valamint a városban egy legfelső hercegi bíróság is ahol a herceg minden hónapban kétszer ülésezik és a kerületi bíróságok azon ügyeiben dönt, amik felett a bírók nem tudtak dönteni, azonban ha valaki fölöslegesen rabolja az idejét azt a főtéren megkorbácsolják. A bírák és a kerületi képviselőket az utcán mindig legalább fél tucat őr kísérte.

### Bűnözés

A városban tevékenykedik egy tolvajcéh, akik jelentős befolyással rendelkeznek, ugyanis az ügyfeleik zömét befolyásos és gazdag ügyfelek teszik ki, akik különböző nem feltétlen legális dolgokra bérlik fel a szervezetet. A céh nem is igazán foglalkozik a hétköznapi dolgokkal, azok felett van. Relatíve kevesen vannak, hiszen munkáik precíziót igényelnek és teljes diszkréciót az ügyfelekkel szemben törekednek a lehető legkevesebb embert alkalmazni.

A város másik jelentős alvilági szervezete a fekete ököl. Ők egy kicsit jellegzetesebb alvilági tevékenységgel foglalkoznak. Orvgazdaság, Védelmi pénz, csempészet stb.

## Kereskedelem

Mivel kiváló az elhelyezkedésük számos kereskedőnek és utazónak is kiváló uticél Tyrith városa. Marinor és Acresh is rendkívül közel van így számos a legtöbb áru a két szomszédos kontinensről Tyrithbe áramlik be. Ősszel a főtér és a dokkok is tömve vannak külföldi kereskedőkkel akik próbálnak megszabadulni minden lehetséges terméküktől, hogy télre haza tudjanak jutni. A város hatalmas kikötővel rendelkezik, ahol a világ minden pontjáról állnak hajók.

## Kultúra

Számtalan különböző faj megfordul vagy akár lakik Tyrithben A lakosság megfelelően diverznek mondható számos tünde, félszerzet, gnóm és ember lakja a várost. De rajtuk kívül minden ismert humanoid faj megtalálható a városban. A Tyrithi lakosok jellemzően szociális és nagyhangú emberek, de minél feljebb haladunk a hierarchiában annál inkább visszafogottabb, megfontolt emberekkel találkozunk. A saját vagyonuk és tudásuk gyarapítása valamint befolyásuk növelése a céljuk, az hogy hódítsanak vagy birodalmat építsenek eszükbe se jut.

### Vallás

Tyrith számtalan kis szentélynek, templomnak vagy oltárnak ad helyet, melyeknél szinte minden istent van lehetőség imdádni. De rendelkezik pár hatalmas templommal is a következő istenségekhez: Thalor, Solara, Zephyra, Nereus és Auroris.

A dokkoknál egy magas torony áll a Jyss, ez a torony lehetőséget kínál mindenkinek, hogy egy szentélyben imádkozzon istenéhez/isteneihez. Ha esetleg nincsen még szentélye akkor építhet egyet magának.

A nagy templomokon és a Jyssen kívül Tyrith számos kis szentélynek és egyéb szentnek tekintett épületnek ad otthont.

### Ünnepségek és ünnepnapok

* Kárhozott lelkek napja: az a nap mikor a társadalom által elátkozott, elítélt és elfelejtett emberek halálára emlékeznek. Meglátogatják a kitaszítottak sírjait. Ez a megbocsátás és a megváltás keresésének napja. Egész éjszaka skandálva gyertyákkal járják a lakosok az utcákat, hogy megbékítsék az elveszett lelkeket, mert azok különben kísérteni és pusztítani fognak.
* Az árnyékfátyol éjszakája az élők és halottak közelebbkerülésének a napja. A várost időről időre elönti egy rejtélyes ,mágikus, sűrű köd. Ilyenkor a városlakók feláldoznak pár rabot, hogy a köd elmúljon. Mindig nagy a feszültség mert sorsolják, hogy kit áldozzanak fel.
* Elátkozott karnevál: Egy utazó látványosság ami a kontinens különböző pontjairól származó torszülötteket mutogat a kontinensen. Ezek a torszülöttek általában elég félelmetesek és normális körülmények között nem mutatkozhatnának a társadalom közelében. Humanoid torszülöttek mellett különböző ritka szörnyeket is prezentálnak ezen a karneválon.

## Védelem

A városban kettő rendfentartó erő található, a fentebb említett "pirosak" és a Szabad Liga lovagjai akik épp a városban járnak. Mindemellett Tyrith városa előszeretettel alkalmaz kalandorcsoportokat különböző problémáik orvosolására.

A városi őrség a város alapvető védelméért, őrzéséért és a béke fentartásáért felelős. Ők főállású fizetett katonák, akik háború esetén a gyalogsági szerepeket látják el. Kiképzéssel rendelkeznek, de egymagukban nem túl effektívek. Viszont egy kidolgozott sípjelrendszerrel tudnak egymással kommunikálni, ami egy gyors és effektív módja a riadóztatásnak.

A Szabad Liga lovagjai, akik éppen Tyrith városában tartózkodnak a város érdekeit kell, hogy szolgálják. Ők egy jóval ritkább és elitebb egysége a rendfentartásnak. Általában egyedül vagy kis csoportokban tevékenykednek és kifejezetten effektívek. Ők a nehezebb feladatok elvégzését bonyolítják le: rablásokat, elrablásokat, gyilkosságokat nyomoznak a város nevében. Mindannyian nemesi származásuak így jóval műveltebbek, mint a városi őrség tagjainak nagyrésze.

## Közlekedés

A város híres tömött utcáiról és sugárútjairól. számos tömegközlekedési vagy nem tömegközlekedési mód megtalálható a városban:

* Bideko: nagy, emeletes (lovas)kocsik, sok ülőhellyel, általában nagyon tömöttek. viteli díj 1-2 réz körül van
* Magánhintó: két személyes két üléses kocsik amiket bárhova lehetett rendelni. Az árban előre megegyeztek ritkán haladja meg az 5 ezüstöt
* lovaskocsi: akár nyolc személynek is kényelmes helyet biztosító luxus "jármű". Az árak nagyon változóak, általában egy egésznapra bérelhetőek ki 2-5 arany körül vannak

## Történelem

Mielőtt Tyrith az lett ami, egy kis halász és kereskedő városka volt amit a helyi tündék laktak, majd egyretöbben költöztek ide, farmokat építettek vagy épp megindultak a tengernek. Tyrith számtalan lehetőséget kínált már akkor is. Majd a városkának szépen lassan híre ment és elkezdett hihetetlen gyorsan nőni és gazdagodni. Mivel viszonylag izoláltak mindentől a hegy és a tenger miatt sosem foglalta el senki. Caelorral a szomszédos birodalommal jó diplomáciai kapcsolatot ápolnak, így nem is igazán került sor ilyesmi eseményre a közelmúltban.

A város köré időről-időre mindig felhúztak egy-egy kőfalat, de ezeknek a nagyrésze már elbontásra került a jelenlegi városfalon kívül.

## Points of Interest

Tyrithre jellemzőek a nyüzsgő utcák, forgalmas piacterek, valamint számtalan kocsma és fogadó. A legtöbb épület kőből és téglából épült, ezzel is jelezve, hogy a város tartós időeig tervez fennmaradni. A főtéren található a városháza és a az Elanor Kastély, mely a hercegi család állandó rezidenciája.

### Boltok

* Kémikusok
* Páncélkovács
* Fegyverkovács
* Varázskönyvek és tekercsek boltja
* Kuriózumok boltja (kevesebb van messzi földekről jött rejtélyes
* Druida bolt
* Hangszerbolt
* Rúnaműves műhelye
* Kaldruim Bank

### céhek

Hivatalosan mindig az Elarion család feje irányította a várost, általában a kerületek képviselőivel együttműködve. De ez nem mindig volt így. Számos céh próbálta és próbálja irányítani a várost.

### nemesség

A várost magát is nemes családok kormányozzák. Összesen 43 nemes család van a városban, mind változó befolyással és vagyonnal rendelkeznek. Számos ismert személy vezeti vissza hozzájuk a gyökereit. És a családok nagyrésze egészen az első telepesekig vezetik vissza a családfájukat.

### kereskedők

A céheken és nemeseken kívül egy harmadik frakció is elég domináns szerepet játszik Tyrith formálásában: a kereskedők. Amit el tud az ember képzelni valószínűleg azt meg tudta venni Tyrithben, ha esetleg nem akkor a kereskedők beszerezték neki. A kereskedők is egy elég befolyásos frakciónak számítanak, csak két dolog van ami miatt nem avatkoznak bele a politikába:

1. Egyfolytában járják a világot, így nincs idejük és presztizsük hozzá, hiába lenne meg hozzá a tőkéjük
2. Több különböző céh tagjai

### kalandorok

Számos kalandornak ad otthont Tyrith városa, többen ideiglenesen tartózkodnak itt, de páran már letelepedtek itt. Ide érkezik be rengeteg kontinensen kívüli kalandor aki a gyors meggazdagodás reményével érkezett, valamint számos kontinenslakó is itt gyülekezik a város és céhek kínálta lukratív lehetőségek reményében.